Muhammad Jailani Khamis

Datuk Muhammad Jailani bin Khamis adalah ahli politik Malaysia dan kini bertugas sebagai EXCO Pelancongan, Warisan dan Kebudayaan, Majlis Mesyuarat Kerajaan Negeri Melaka.

Jailani sebelum ini merupakan pemimpin dari Parti Keadilan Rakyat dari gabungan Pakatan Harapan yang memenangi Pilihan raya umum Malaysia 2018 bagi negeri Melaka.

Beliau bersama Datuk Norhizam Hassan Baktee dari Parti Tindakan Demokratik dalam gabungan sama telah mengambil keputusan untuk keluar parti masing-masing dan menyokong kerajaan campuran Barisan Nasional dan Perikatan Nasional di Melaka.

Mereka berdua memutuskan untuk jadi ahli Dewan Undangan Negeri Melaka secara Bebas tetapi menyokong kerajaan negeri yang sedia ada.

Pada tahun 2021, Jailani telah menyertai UMNO semula selepas meninggalkannya pada tahun 2016 lalu dan pada persidangan UMNO Bahagian Alor Gajah, Jailani telah dilantik sebagai Ketua Penerangan UMNO Bahagian Alor Gajah, Melaka.

Beliau mempunyai pengalaman luas dalam industri pelancongan dan berperanan menggalakkan pelancongan domestik telah diberi kepercayaan untuk menggalas jawatan Pengerusi Melaka World Heritage Sdn.Bhd, Pengerusi Ayer Keroh Country Club Berhad (AKCC) dan Pengerusi Bahagian Promosi Pelancongan (BPP).

Anak watan Melaka yang sebelum ini merupakan pemimpin dari Parti Keadilan Rakyat (PKR) telah memilih UMNO bagi meneruskan perjuangan politik selepas sembilan bulan menjadi wakil rakyat Bebas.

Muhammad Jailani dilahirkan pada 27 Mei 1972 kini dilantik sebagai Ketua Penerangan UMNO Bahagian Alor Gajah menggantikan Senator Datuk Ismail Ibrahim yang secara suka rela menarik diri daripada jawatan itu.

Beliau mendapat pendidikan awal di Sekolah Kebangsaan (SK) Bandar Hilir, kemudian melanjutkan pelajaran di peringkat menengah, di Sekolah Menengah (SM) Tinggi Melaka dan SM Sains Muar Tanjung Agas Johor.

Pada tahun 1991, beliau melanjutkan pengajian di peringkat Matrikulasi Universiti Islam Antarabangsa Malaysia (UIAM) Lembah Pantai sehingga tahun 1994.

Seterusnya di universiti sama, beliau memperolehi Ijazah Sarjana Muda Undang-undang (kepujian) pada 1995 hingga 1996.

Selepas menamatkan pengajian, Muhamamd Jailani berkerja sebagai pengasas dan CEO Firma Guaman Muhammad Jailani & partners.

Pengerusi Penggerak Komuniti Negara Melaka ini pernah dilantik Timbalan Presiden Remaja Gerakan Belia 4B pada 1999 hingga 2009.

Semasa bersama UMNO, beliau pernah memegang jawatan Naib Ketua Pemuda UMNO Bahagian Bukit Katil dan AJK UMNO Bahagian Bukit Katil.

Beliau juga pernah menjadi Ahli Pimpinan Majlis Negeri Melaka PKR selama tiga tahun.

Pertama kali bertanding di Pilihan Raya Umum Ke 14 (PRU-14) Muhammad Jailani daripada Pakatan Harapan menang dengan mendapat 6,773 undian ketika menentang Norpipah Abdol daripada parti Barisan Nasional yang mendapat 4,959 undi. Majoriti undi sebanyak 1,814.

Kerjaya:

 ADUN Rembia (2018 hingga kini)
 EXCO Pelancongan, Warisan dan Kebudayaan 
 Pengasas dan CEO Firma Guaman Muhammad Jailani & partners

Lantikan Ahli Lembaga Pengarah & Pengerusi:

 Pengerusi Melaka World Heritage Sdn. Bhd.
 Pengerusi Ayer Keroh Country Club Berhad (AKCC)
 Pengerusi Bahagian Promosi Pelancongan (BPP)
 Timbalan Pengerusi Perbadanan Pembangunan Sungai Dan Pantai Melaka (PPSPM)
 Pengerusi Menara Taming Sari Berhad
 Pengerusi Perbadanan Muzium Melaka (Perzim)
 Pengerusi Institut Warisan Melaka (INSWA)
 Ahli Majlis Tindakan Ekonomi Negeri Melaka (MTENM)
 Ahli Anggota Tabung Amanah Negeri Melaka
 Pengerusi Melaka International Trade Center Sdn. Bhd. (MITC)
 Pengerusi Sungai Melaka Ventures Sdn. Bhd. (SMV)
 Pengerusi Planetarium Melaka Sdn. Bhd.
 Ahli Lembaga Tabung Amanah Negeri Melaka

Jawatan disandang dalam politik:

 Ketua Penerangan UMNO Bahagian Alor Gajah (kini)
 Ahli Pimpinan Majlis Negeri Melaka PKR (2018 - 2020)
 Ahli JawatankuasaUMNO Bahagian Bukit Katil (2013 - 2016 )
 Naib Ketua Pemuda UMNO Bahagian Bukit Katil (2009 - 2013)
 Ketua Pemuda UMNO Cawangan (2003 - 2009)
 Exco Pemuda UMNO Negeri (2003 - 2009)
 Naib Ketua Pemuda UMNO Cawangan (1989 - 2003)

Penglibatan dalam sosial dan badan bukan berkanun:

 Pengerusi Penggerak Komuniti Negara Melaka (2020 - Kini)
 Timbalan Presiden Remaja Gerakan Belia 4B (1999 - 2009)
 Pengerusi Remaja 4B Negeri Melaka (1999 - 2009)
 Ketua Penerangan Gerakan Belia 4B Bahagian Bukit Katil Melaka (1996 - 2009)
 Ketua Cawangan Gerakan Belia 4B Malaysia Cawangan Ayer Keroh Melaka (1995 - 2009)

Anugerah Darjah Kebesaran:

 Pingat Jasa Kebaktian (PJK) (2009)
 Darjah Mahkota Seri Melaka (2018)

Pencapaian anugerah:

 Anugerah Tokoh Belia Negara (Keusahawanan) (2003)

Pendidikan:

 Ijazah Sarjana Muda Undang-Undang (Kepujian) UIAM (1995-1996)
 Matrikulasi Universiti Islam Antarabangsa Lembah Pantai (1991-1994)
 SM Sains Muar Tanjung Agas, Johor (1988-1989)
 SM Tinggi Melaka (1984-1987)
 SK Bandar Hilir (1979-1983)

Keputusan Pilihan Raya

Anugerah 

  :
  Darjah Mulia Seri Melaka (DMSM) - Datuk (2018)

Rujukan 

Bekas anggota Parti Keadilan Rakyat
Muslim Malaysia
Orang hidup
Orang dari Melaka
Anggota Pertubuhan Kebangsaan Melayu Bersatu
Ahli Dewan Undangan Negeri Melaka ke-15
Ahli Dewan Undangan Negeri Melaka ke-14